Project Bond 2020 (Projektové dlhopisy)

V roku 2012 bolo schválené Nariadenie č. 670/2012, ktorým sa spúšťa pilotná fáza Iniciatívy projektových dlhopisov EÚ a EIB (Európskej investičnej banky). Nariadenie bolo zverejnené 31. júla 2012. Cieľom iniciatívy je oživiť kapitálové trhy pri ich financovaní veľkých infraštruktúrnych projektov EÚ v oblasti dopravy, energetiky a informačných technológií.

Schváleniu právneho rámca a spusteniu pilotnej fázy predchádzali dlhé diskusie a prieskumy medzi relevantnými aktérmi – investormi – najmä v prostredí dôchodkových správcovských spoločností, poisťovní a pod.

Cieľom iniciatívy je znížiť riziká tretích strán – investorov – pri hľadaní dlhodobých investičných príležitostí. Predpokladá sa, že táto iniciatíva naštartuje investície do infraštruktúrnych projektov, ktoré sa týmto stanú dlhodobo návratnou investíciou.

V pilotnej fáze sa bude testovať iniciatíva v rámci dobiehajúceho finančného rámca EÚ na roky 2007 – 2013. Nositeľom iniciatívy bude Európska investičná banka.

V tejto fáze bude cieľom dosiahnuť:

* stimulovanie investície do strategických projektov v oblasti dopravy a energetiky (TEN-T, TEN-E)
* vybudovanie dlhového kapitálového trhu ako doplňujúci zdroj financovania infraštruktúrnych projektov

Cieľom je prilákať inštitucionálnych investorov, ktorý by investovali do projektových dlhopisov emitovaných súkromnými spoločnosťami (v rámci PPP) v prípade projektov so stabilným a predikovateľným potenciálom generovania cash-flow. Toto je dodatočný zdroj financovania, nemá nahradiť štandardné formy ako úvery, granty a pod.

Na rozdiel od tzv. Eurobondov alebo „stabilizačných dlhopisov“ (v rámci Eurovalu), projektové dlhopisy nebude emitovať Európska komisia alebo jednotlivé členské štáty.

Oprávnené projekty:

Oprávnené sú všetky projekty, ktoré spĺňajú podmienky:

* TEN-T (dopravná sieť)
* TEN-E (energetika)
* eTEN (IKT)
* CIP (Konkurencie schopná politika) – v rámci schémy CIP je možné podporiť investície do konkurencieschopnosti súkromných firiem v oblasti technológií a výskumu a vývoja

Forma podpory:

* záruky za úvery

Cieľ podpory:

* zníženie rizík investorov ktorí financujú infraštruktúrne projekty

Viac informácií:

<http://ec.europa.eu/economy_finance/financial_operations/investment/europe_2020/index_en.htm>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: